明代童佩辑有《杨盈川集》十卷。
烽火照西京,心中自不平。
牙璋辞凤阙,铁骑绕龙城。
塞外欲纷纭,雌雄犹未分。明堂占气色,华盖辨星文。
二月河魁将,三千太乙军。丈夫皆有志,会见立功勋。
塞北途辽远,城南战苦辛。幡旗如鸟翼,甲胄似鱼鳞。
冻水寒伤马,悲风愁杀人。寸心明白日,千里暗黄尘。
三峡七百里,唯言巫峡长。重岩窅不极,叠嶂凌苍苍。
绝壁横天险,莓苔烂锦章。入夜分明见,无风波浪狂。
赵氏连城璧,由来天下传。
送君还旧府,明月满前川。
悠悠辞鼎邑,去去指金墉。途路盈千里,山川亘百重。
风行常有地,云出本多峰。郁郁园中柳,亭亭山上松。
甲乙遇灾年,周隋送上弦。妖星六丈出,沴气七重悬。
赤县空无主,苍生欲问天。龟龙开宝命,云火昭灵庆。
广溪三峡首,旷望兼川陆。山路绕羊肠,江城镇鱼腹。
乔林百丈偃,飞水千寻瀑。惊浪回高天,盘涡转深谷。
帝尧平百姓,高祖宅三秦。子弟分河岳,衣冠动缙绅。
盛名恒不陨,历代几相因。街巷涂山曲,门闾洛水滨。
烟霞非俗宇,岩壑只幽居。水浸何曾畎,荒郊不复锄。
影浓山树密,香浅泽花疏。阔堑防斜径,平堤夹小渠。
遁甲爰皇里,星占太乙宫。天门开奕奕,佳气郁葱葱。
碧落三乾外,黄图四海中。邑居环若水,城阙抵新丰。
绝壁耸万仞,长波射千里。盘薄荆之门,滔滔南国纪。
楚都昔全盛,高丘烜望祀。秦兵一旦侵,夷陵火潜起。
绝壁耸万仞,长波射千里。
盘薄荆之门,滔滔南国纪。
贱妾留南楚,征夫向北燕。三秋方一日,少别比千年。
不掩嚬红缕,无论数绿钱。相思明月夜,迢递白云天。
唇齿标形胜,关河壮邑居。寒山抵方伯,秋水面鸿胪。
君子从游宦,忘情任卷舒。风霜下刀笔,轩盖拥门闾。
福地阴阳合,仙都日月开。山川临四险,城树隐三台。
伏槛排云出,飞轩绕涧回。参差凌倒影,潇洒轶浮埃。
天将下三宫,星门召五戎。坐谋资庙略,飞檄伫文雄。
赤土流星剑,乌号明月弓。秋阴生蜀道,杀气绕湟中。
净业初中日,浮生大小年。无人本无我,非后亦非前。
箫鼓旁喧地,龙蛇直映天。法门摧栋宇,觉海破舟船。
窗外一株梅,寒花五出开。影随朝日远,香逐便风来。
泣对铜钩障,愁看玉镜台。行人断消息,春恨几裴回。
侠客重周游,金鞭控紫骝。蛇弓白羽箭,鹤辔赤茸鞦。
发迹来南海,长鸣向北州。匈奴今未灭,画地取封侯。